NaiveNeuron/SloPal huggingface dataset:
Potocký, Milan, poslanec NR SR (2023-03-16):
Zajtra o jedenástej? (Spravodajca sa obrátil na navrhovateľa.) Hlasovanie zajtra o jedenástej hodine.
Zmajkovičová, Renáta, podpredsedníčka NR SR (2012-08-06):
Pani poslankyňa Vášáryová.
P. Paška, predseda NR SR: (2007-10-25):
Konštatujem, že sme schválili návrh novely zákona č. 382/2004 Z. z. o znalcoch, tlmočníkov a prekladateľoch. Teraz pán poslanec Pavlis uvedie hlasovanie v druhom čítaní o návrhu poslanca Petra Pelegriniho na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel na pozemných komunikáciách a o zmene a doplnení niektorých zákonov. Tlač 476. ( Návrh poslanca Národnej rady Slovenskej republiky Petra Pelegriniho na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel na pozemných komunikáciách a o zmene a doplnení niektorých zákonov v znení neskorších predpisov a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. )
Jurinová, Erika, podpredsedníčka NR SR (2015-01-29):
Ďakujem pekne, pán minister. Dávam slovo spravodajcovi, ktorého určil navrhnutý gestorský výbor, pre sociálne veci, poslancovi Viliamovi Jasaňovi.
P. Farkas, poslanec: (2001-11-09):
J. Migaš, predseda NR SR: Hlasujeme o bode č. 12. O bode č. 12. Gestorský výbor ho odporúča schváliť. O bode č. 12. Hlasujeme o bode č. 12. (Hlasovanie.) Prítomných je 110 poslancov, za 103, proti nikto, zdržali sa 6, nehlasoval 1. Schválili sme tento návrh. Ďalej.
P. Paška, predseda NR SR: (2008-07-02):
(Hlasovanie.) 136 prítomných, 118 za, 17 sa zdržalo, 1 nehlasoval. Návrh uznesenia sme prijali . Teraz pán poslanec Pado uvedie hlasovanie o návrhu na vyslovenie súhlasu Národnej rady so Zmluvou medzi Slovenskou republikou a Ukrajinou o malom pohraničnom styku. Pán poslanec, poďte, len uveďte, to je návrh uznesenia, ktorý každý má. To je tlač 646, to je malý pohraničný styk, medzinárodná zmluva.
Laššáková, Jana, podpredsedníčka NR SR (2015-11-12):
Pán podpredseda bol jediný, ktorý bol ústne prihlásený do rozpravy, takže vyhlasujem rozpravu za skončenú. Pán minister, chcete zaujať k tomu stanovisko? Nie. Pán spravodajca? Tiež nie. Prerušujem rokovanie o tomto bode programu. V rokovaní pokračujeme druhým čítaním o vládnom návrhu zákona, ktorým sa mení a dopĺňa zákon č. 110/2004 Z. z. o fungovaní Bezpečnostnej rady Slovenskej republiky v čase mieru v znení zákona č. 319/2012 Z. z . Vládny návrh zákona má tlač 1646. Spoločná správa výborov má tlač 1646a. Pán minister Glváč, poprosím vás, aby ste aj tento vládny návrh zákona uviedli. Nech sa páči, máte slovo.
J. Počiatek, minister financií SR: (2009-10-27):
Novela zákona o štátnom rozpočte reaguje na výraznejšie spomalenie výkonnosti ekonomiky v dôsledku kulminácie globálnej krízy. Hospodárska kríza priniesla značné oslabenie zahraničného dopytu, ktorý spôsobuje klesajúcu dynamiku slovenského exportu, výroby, trhu práce a celkovo domáceho dopytu a s tým súvisiaci výpadok daňových príjmov oproti objemu  schválenému  zákonom o štátnom rozpočte na rok 2009, ktorý bol schválený v čase, keď ešte  bol otázny rozmer a trvanie ekonomického spomalenia. Vláda Slovenskej republiky prijala opatrenia zamerané na zmiernenie dosahov globálnej finančnej a hospodárskej krízy. Ide o opatrenia v daňovej oblasti zamerané na zvýšenie nezdaniteľnej časti základu dane pri dani z príjmov fyzických osôb, ako aj zvýšenie zamestnaneckej prémie, skrátenie lehoty na vrátenie nadmerného odpočtu DPH, úpravu vstupnej ceny pri hmotnom a nehmotnom majetku pri dani z príjmov. Uvedenými  opatreniami dochádza k zníženiu daňových príjmov štátneho rozpočtu schválených v zákone č. 596/2008 Z. z. o štátnom rozpočte na rok 2009. Zároveň sa zreálňuje výška nedaňových príjmov tuzemských grantov a transferov. Navrhovaný zákon upravuje príjmy a schodok štátneho rozpočtu na rok 2009, objem záväzkov štátu na splátky istín štátneho dlhu v roku 2009 a poskytnutie štátnej záruky za bankový úver konzorcia poskytnutý Európskou investičnou bankou v súvislosti  so zabezpečením prostriedkov na financovanie výstavby úsekov diaľnice D1. Ďakujem za slovo, skončil som.
Pellegrini, Peter, predseda NR SR (2023-12-14):
Pani poslankyňa Plaváková.
Bugár, Béla, podpredseda NR SR (2011-11-30):
Pán poslanec, netelefonujte v rokovacej sále! Ďakujem pekne. Nech sa páči.
Počiatek, Ján, poslanec NR SR (2011-09-13):
Ja mám niekoľko takých komentov. Po prvé taký ľahší. Máte podľa mňa dosť čudný vkus, keď sa vám tá fitneska páči... (Smiech v sále a potlesk.) Ale pokúsil som sa takisto, keď už ste tu tak nabádali všetkých, že je zmysluplné si nejaké veci predstaviť, tak ja som si skúsil teda predstaviť ešte jednu vec. A vás, chcel som si predstaviť vás vidieť v akcii, ktorú ste hovorili, že máte na to iné metódy, lebo vy vyzeráte úplne presne ako prototyp takého, že ste denne v akcii s tými nejakými špeciálnymi trikmi na tie fitnesky. Tak to som si tak snažil zvizualizovať. Ale tak trošku vážnejšie. Vy ste podľa mňa, pán minister, úplne podľahli vlastnému sebaklamu o tom, že ste úplne dokonalý a úplne čistý, ako aj celá koalícia, myslím. Mňa by zaujímalo, že ako je možné, že používate dvojaký meter, pretože vás ako keby prestali zaujímať bývalé kauzy vašich vlastných koaličných partnerov, tie vám zrazu vôbec nevadia. Pred voľbami to bolo úplne ináč. Teraz žiadne z nich neskloňujete, nespomínate a to je podľa mňa samo osebe dôkazom toho, že vy ste to asi nemysleli úplne vážne, to bol len taký trápny teatrálny výstup, ktorý ste tu predviedli. Čiže ešte len jedna posledná záverečná poznámka, ste položili takú hypotetickú otázku, že, alebo teda taký výkrik bojový, že my vás nerozložíme. To si ani nemyslím, že my vás rozložíme, pretože si myslím, že vy sa rozložíte sami. Ďakujem. (Potlesk.)
Hrnčiar, Andrej, podpredseda NR SR (2019-05-14):
Blaha.
Dostál, Ondrej, poslanec NR SR (2011-09-06):
Pán poslanec Číž hovoril o politizácii justície, o tom, ako sa súčasná vládna koalícia snaží ovládnuť súdy. Predpokladám, že si odbehol počas diskusie k predchádzajúcemu bodu, preto by som chcel poprosiť pani ministerku, aby ešte raz prečítala tie vety z rozhovoru s pánom poslancom Mamojkom, pretože čítala to síce už dvakrát, ale zjavne to nestačilo. Ďakujem.
Pčolinský, Peter, podpredseda NR SR (2023-05-10):
Dve faktické poznámky. Uzatváram možnosť, tri faktické poznámky. Buďte rýchlejší! Čiže s prvou faktickou, pán poslanec Dostál, nech sa páči.
Paška, Pavol, predseda NR SR (2012-05-03):
Ďakujem. S faktickou poznámkou pán poslanec Hlina. Nech sa páči.
Vons, Peter, poslanec NR SR (2022-11-08):
Pristúpime k hlasovaniu o pozmeňujúcich a doplňujúcich návrhoch zo spoločnej správy. Spoločná správa obsahuje jeden bod. Upozorňujem, že v rozprave bol podaný pozmeňujúci a doplňujúci návrh, ktorý rieši túto problematiku vhodnejším spôsobom. Dajte, prosím, hlasovať o tomto jednom bode zo spoločnej správy s odporúčaním gestorského výboru schváliť.
Laurenčík, Milan, podpredseda NR SR (2021-09-30):
Ďakujem vám. Otázka č. 5 je od pána poslanca Richarda Takáča na ministra zdravotníctva Slovenskej republiky Vladimíra Lengvarského. Pán poslanec, netrváte? To je tá istá otázka, čo bola zodpovedaná. Ďakujem. Otázka č. 6 je od pána poslanca Tomáša Šudíka. Je v sále pán Tomáš Šudík, pán poslanec? Nie je, takže sa nebude na ňu odpovedať. Predpokladám, pán poslanec, ani siedmu otázku nechcete zodpovedať, je taká istá ako piata, tretia. Takže ďalšia otázka je opäť od pána poslanca Ondreja Dostála na generálneho prokurátora Maroša Žilinku a znie: „Špeciálny prokurátor Daniel Lipšic uviedol, že prokurátor Krajskej prokuratúry v Bratislave Juraj Filo úmyselne a opakovane uvádza vo svojich podaniach a stanoviskách dokázateľné, nepravdivé skutočnosti týkajúce sa návrhu na vzatie do väzby vyšetrovateľa NAKA Štefana Mašina. Aká je reakcia Generálnej prokuratúry? Došlo k prevereniu skutočnosti uvádzaných špeciálnym prokurátorom Danielom Lipšicom? S akým výsledkom?“ Nech sa páči, pán generálny prokurátor, máte päť minút na odpoveď.
Ďuriš Nicholsonová, Lucia, podpredsedníčka NR SR (2016-09-06):
Ďakujem pani ministerke a podpredsedníčke vláde za uvedenie vládneho návrhu zákona o registri partnerov verejného sektora a o zmene a doplnení niektorých zákonov. Teraz poprosím pána spravodajcu, ktorého určil navrhnutý gestorský ústavnoprávny výbor, nech sa páči.
Kamenický, Ladislav, poslanec NR SR (2012-06-26):
Vážený pán predseda, v rozprave nevystúpil žiaden poslanec. Dajte, prosím, hlasovať o návrhu na vyslovenie súhlasu Národnej rady so zmenami Dohody o založení Európskej banky pre obnovu a rozvoj (tlač 43).
Danko, Andrej, podpredseda NR SR (2024-02-07):
Poslanec Lackovič.
Janckulík, Igor, poslanec NR SR (2018-02-06):
Pán predsedajúci, hlasujeme o bodoch zo spoločnej správy, o bode 144 s návrhom gestorského výboru schváliť.
Baláž, Radovan, poslanec NR SR (2018-10-17):
Ďakujem pekne za slovo. Iba krátka poznámka k pánovi kolegovi Hegerovi. Vždy nás kritizujete za to, že neprichádzame s opatreniami, aby sme znížili daňové zaťaženie na Slovensku. A keď prídeme s návrhom zákona, ktorý znižuje úroveň dane o polovicu, tak sme zase podrobení kritike, že to nič neprinesie. Takže rád by som bol, kedy ste v týchto názoroch boli trošku konzistentný a nehľadeli na to, že kto to prekladá, ale kvôli čomu sa to predkladá. Teraz dovoľte mi, vážení kolegovia a kolegyne, predniesť pozmeňujúci návrh. Najprv by som ho teda zdôvodnil. A týka sa to rozšírenia možnosti alebo rozšírenia uplatnenia tejto sadzby na všetky ubytovacie služby. Odôvodnenie: V bode 1 je navrhovaná legislatívno-technická úprava z dôvodu zjednodušenia a zlepšenia prehľadnosti novelizovaného ustanovenia. V bode 2 tohto pozmeňujúceho návrhu je navrhovaná úprava obsahu prílohy tak, že sa znížená sadzba dane z pridanej hodnoty bude vzťahovať na všetky ubytovacie služby. Navrhovaným rozšírením na všetky druhy ubytovacích služieb nebude dochádzať k zvýhodneniu určitých druhov ubytovacích služieb oproti zvyšným druhom ubytovacích služieb a taktiež nebude potrebná zmena informačných systémov na strane orgánov štátnej správy a predíde sa možným problémom v aplikačnej praxi z dôvodu rozlíšenia jednotlivých druhov ubytovacích služieb. Teraz by som prečítal samotný pozmeňujúci návrh. Pozmeňujúci návrh poslancov Národnej rady Slovenskej republiky Andreja Danka, Radovana Baláža a Tibora Bernaťáka k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov, tlač 1096. Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov, sa mení takto: 1. V čl. I novelizačné body 1 a 2 znejú: „1. V § 27 ods. 2 písm. a) sa na konci pripájajú tieto slová: „a služby uvedené v prílohe č. 7a“. 2. Za prílohu č. 7 sa vkladá príloha č. 7a, ktorá vrátane nadpisu znie: „Príloha č. 7a k zákonu č. 222/2004 Z. z. v znení zákona č. .../2018 Z. z. Zoznam služieb so zníženou sadzbou dane Kódy štatistickej klasifikácie produktov podľa činností (CPA), poznámka pod čiarou 1) 55 Opis služby – Ubytovacie služby Poznámka pod čiarou 1) Nariadenie Európskeho parlamentu a Rady (ES) č. 451/2008 z 23. apríla 2008, ktorým sa zavádza nová štatistická klasifikácia produktov podľa činností (CPA) a ktorým sa zrušuje nariadenie Rady (EHS) č. 3696/93 (Ú. v. EÚ L 145, 4. 6. 2008) v platnom znení.“.“. To bolo celé znenie nášho pozmeňujúceho návrhu. Prosím o jeho podporu. Ďakujem pekne.
Ďuriš Nicholsonová, Lucia, podpredsedníčka NR SR (2016-11-23):
Pán poslanec Grendel, s faktickou nech sa páči.
Hrušovský, Pavol, podpredseda NR SR (2011-10-11):
Panie poslankyne, páni poslanci, prezentujme sa a hlasujme o návrhu tak, ako ho predložil Národnej rade pán predseda výboru pre financie, pán poslanec Kollár. (Hlasovanie.) 124 prítomných, 55 za návrh, 9 proti, 60 nehlasovalo. Panie poslankyne, páni poslanci, konštatujem, že Národná rada Slovenskej republiky navrhované uznesenie neschválila a tým nevyslovila dôveru vláde Slovenskej republiky. Panie poslankyne, páni poslanci, prerušujem rokovanie schôdze Národnej rady. Z poverenia predsedu zvolávam poslanecké grémium a poprosím všetkých pánov poslancov, aby na základe pokynov predsedov poslaneckých klubov, ale aj členov poslaneckého grémia rešpektovali ďalší návrh na pokračovanie rokovania tejto schôdze Národnej rady Slovenskej republiky. Pán predseda poslaneckého klubu strany SMER Paška.
Hort, Milan, podpredseda NR SR (2010-09-07):
Ďakujem pekne, pán spravodajca. Zaujmite miesto určené pre spravodajcov. A otváram týmto všeobecnú rozpravu. Konštatujem, že som nedostal žiadnu písomnú prihlášku. A preto sa pýtam, kto má záujem vystúpiť v rozprave formou prihlásenia sa ústne. Nikto. Vyhlasujem všeobecnú rozpravu za skončenú. Prerušujem rokovanie aj o tomto bode programu. A pristúpime teraz k poslednému návrhu vládneho zákona, ktorého predkladateľom bude pán podpredseda vlády Ján Figeľ. A ide o vládny návrh zákona o dotáciách na rozvoj bývania a o sociálnom bývaní . Má parlamentnú tlač 49. A návrh na jeho pridelenie na prerokovanie výborom je v rozhodnutí č. 33. Opäť vás prosím, pán podpredseda, aby ste v zastúpení ministra hospodárstva, tentokrát, a výstavby, vládny návrh zákona uviedol. Nech sa páči.
Hrušovský Pavol, predseda NR SR (2011-12-08):
Páni poslanci, prosím o kľud.
Bugár, Béla, podpredseda NR SR (2016-10-20):
Prezentujme sa a hlasujme o návrhu zo spoločnej správy s odporúčaním gestorského výboru hlasovať za. (Hlasovanie.) Prítomných 143, za 121, zdržalo sa 20 poslancov a nehlasovali 2. Konštatujem, že body zo spoločnej správy sme schválili. Nech sa páči.
Sulík, Richard, podpredseda vlády a minister hospodárstva SR (2022-05-19):
(Povedané so smiechom.) To sa už niekedy stalo, že sa minuli otázky, pán predsedajúci?
Laššáková, Jana, podpredsedníčka NR SR (2012-06-28):
Pán poslanec Pollák, nech sa páči.
Kotleba, Marian, poslanec NR SR (2021-11-12):
Pán poslanec Stančík, vy ste typický príklad toho, keď forma prevalcuje obsah. Snažili ste sa o dokonalé vystúpenie. Žiaľ, Peťo Pellegrini nebol v sále, tak to nemal kto oceniť. Ale, pán poslanec Stančík, vy ste povedali vlastne jednu veľkú pravdu ľuďom, len museli by to z toho vášho vystúpenia si vyextrahovať. Povedali ste, že my nepomáhame nemocniciam. Ale v čom, v čom vy pomáhate, vaša vláda nemocniciam, pán poslanec Stančík? Tým, že uzákoníte povinnosť testovať sa neustále dookola čoraz častejšie pre všetkých ľudí, ktorí nijako nie sú chorí a ktorí jednoducho nemajú ani žiadne príznaky? A nehovorte, pán Stančík, že je to preto, aby neroznášali nákazu. Pretože, a v tom je tá pravda, vy sám ste vo svojom vystúpení povedali, že aj očkovaní ľudia môžu byť nakazení. To znamená, môžu tú nákazu roznášať absolútne bez nejakých hraníc ďalej. Takže, pán poslanec Stančík, aj z vášho vystúpenia je úplne jasné, že očkovanie nechráni pred nakazením sa. A preto vás prosím, prestaňte klamať a zavádzať národ a prestaňte nútiť ľudí sa podriadiť nejakému očkovaniu, zobrať si vakcínu, za ktorú nikto, vy ani vaša vláda nenesiete zodpovednosť. Pretože keď tým ľuďom sa po očkovaní niečo stane, zrazu nebude nikoho, kto by sa ich zastal, nebude nikoho, kto by im podal pomocnú ruku, kto by odškodnil ich alebo ich pozostalých. To je vaša smola, pán Stančík.
Bugár, Béla, podpredseda NR SR (2017-12-05):
Všetko? Pán poslanec Marian Kotleba, nech sa páči.
Podmanický, Ján, poslanec NR SR (2012-10-25):
Ďakujem pekne za slovo. Vážený pán predseda, ja len pripomínam členom výboru pre sociálne veci, že o 12.00 hod. odchádzame spred budovy Národnej rady na poslanecký prieskum do Národnej banky Slovenska.
Lipšic, Daniel, poslanec NR SR (2016-04-18):
Pán predseda, poprosím vás... (Prerušenie vystúpenia predsedajúcim.)
Paška, Pavol, predseda NR SR (2012-12-05):
Pán poslanec, to stačilo. Dobre? Ja vás poprosím, aspoň si dajte náležite urobiť, urobte si poriadok aj u seba. Vy hovoríte o niečom, čo sme už odhlasovali. Dobre? Ten návrh bol v predchádzajúcom návrhu zákona, ktorý sme už prerokovali. Každopádne vám ďakujem. Takže vyhlasujem rozpravu za skončenú. A budeme, nech sa páči, pán spravodajca,...
Érsek, Árpád, poslanec NR SR (2013-06-20):
Ďakujem. Ďakujem za faktické poznámky. Pánovi Hrnčiarovi toľko len poviem, áno, hazardné hry. Pani Schmögnerová zobrala tie peniaze, ktoré boli v Tipose, odvtedy sa do rozpočtu nikdy športu nevrátili. Záleží to na tom, jak sa k tomu postavia ministri financií všetkých, od tej doby všetkých. Samozrejme, my keď sme robili, keď sme dávali návrh na tú olympijskú rentu – pamätáte sa? – tá renta stojí ročne 480 000 euro, a tam som určil presne, že tie peniaze sa môžu zobrať priamo zákonom od Tiposu. Čiže tie peniaze by sa nejakým spôsobom vrátili do športu. Čo hovoril pán Poliačik, mládež, rodičia, profišport, áno, samozrejme, súhlasím s tým. Profesionálny šport treba oddeliť od toho. A nech si profesionálny šport zarobí na svoje výdavky a na svoje príjmy a bude ziskový alebo stratový. S pánom Galisom samozrejme súhlasím. V regióne treba zabezpečiť podmienky tým, aby deti mali možnosť športovať. Darmo, ja s tým súhlasím, ja som nemal s tým problém ani na výbore. Ja som povedal, áno, treba dať do poriadku to, čo teraz máme, a potom rozmýšľať o tom, čo budeme ďalej, ďalej ešte budovať. Čo sa týka, samozrejme, infraštruktúra, čo povedal pán Mikloško. Nepleťme školskú telesnú výchovu, by som neplietol do toho športového, lebo jedná sa o šport už teraz, nie o základnú telesnú výchovu. A jedná sa o šport, športové kluby. Takže ja by som to nedával dokopy. A samozrejme nebudem sa vadiť s Dušanom, že koľko ihrísk išlo nateraz na južné Slovensko alebo na severné. To je super, tie ihriská, kde fungujú, tam fungujú. Je to v poriadku. Ale sú aj také miesta, a to treba povedať tiež, kde je slabý starosta, kde už rozkradli, rozbúrali tie ihriská, ale boli vybudované. A nie je to chyba tých, ktorí to budovali. Je to chyba tých, ktorí s nimi nevedia zaobchádzať, to treba tiež povedať. Určite to bude mať svoj prínos. Samozrejme, takéto iniciatívy môžeme podporiť, len nech je to priehľadné, nech ľudia vedia, že áno, na čo, na čo to má slúžiť. Ďakujem.
Laššáková, Jana, podpredsedníčka NR SR (2014-06-12):
Chcete reagovať na faktickú? (Reakcia z pléna.) Nie. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? (Reakcia navrhovateľa.) Nech sa páči.
Jurinová, Erika, podpredsedníčka NR SR (2015-02-06):
Ďakujem, pán navrhovateľ. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Martinovi Feckovi.
Bugár, Béla, podpredseda NR SR (2016-06-16):
Pán minister, budete to tlmočiť, predpokladám.
Viskupič, Marián, poslanec NR SR (2023-03-15):
Ďakujem pekne. Na začiatok si dovoľujem uviesť, že som v rozprave vyňal body 1 a 2 zo spoločnej správy na osobitné hlasovanie. Spoločná správa výboru obsahuje štyri body. Zároveň som požiadal, aby sa o bodoch môjho pozmeňujúceho návrhu hlasovalo nasledovne, o bode č. 1 osobitne, o bodoch 2 a 3 spoločne. Pán predseda, budeme teda hlasovať osobitne o bode č. 1 spoločnej správy s odporúčaním gestorského výboru schváliť. Jedná sa o legislatívno-technickú pripomienku parlamentnej legislatívy.
Ďuriš Nicholsonová, Lucia, podpredsedníčka NR SR (2017-05-09):
Ďakujem, pani poslankyňa Sarközy. A na vaše vystúpenie registrujem jednu faktickú poznámku. Nech sa páči, pán poslanec Blanár.
P. Paška, predseda NR SR: (2008-05-15):
Otváram rozpravu. Písomne nemám prihlášku. Preto sa pýtam, či má niekto záujem k uvedenej správe vystúpiť v rozprave. Nie. Vyhlasujem rozpravu za skončenú. Pán guvernér, ďakujem pekne. Prerušujem rokovanie o tomto bode. Teraz poprosím pána generálneho prokurátora Slovenskej republiky Dobroslava Trnku, aby uviedol správu o činnosti prokuratúry Slovenskej republiky za rok 2007 . Je to tlač 591, spoločná správa výborov je tlač 591a. Nie je tu pán generálny prokurátor. Chvíľočku poprosím. Nie je vzadu? Janko, nepozrieš sa, či tam nesedí? Kde je? Je vonku pán generálny? Pán generálny prokurátor, pokojne, aby ste sa nezadýchali. Poprosím vás, pán generálny prokurátor, aby ste uviedli správu. D. Trnka, generálny prokurátor SR: Vážení páni poslanci, vážené pani poslankyne, očakával som, že v tejto zostave sa zas stretneme opätovne tak, ako sa stretávame teraz. Takže pani poslankyňa Laššáková & company. Správa o činnosti, samozrejme, však hovorím & company... (Vystúpenie prerušené predsedom NR SR.)
Laurenčík, Milan, podpredseda NR SR (2020-12-08):
Pán poslanec Jozef Šimko.
Blanár, Juraj, podpredseda NR SR (2022-09-29):
Pani poslankyňa Bittó Cigániková, môžete reagovať na faktické poznámky.
Pročko, Jozef, poslanec NR SR (2021-12-01):
Ja len poprosím pána Viskupiča, keby bol taký dobrý, aby mi nechal toho pána Kotlebu, nech nás počúva. Ja viem, že on je veľmi inteligentný človek a porozumie mi, čo mu hovorím teraz a nechá nás hovoriť, lebo nech to ten pán Kotleba počuje. Ďakujem mu, je to inteligent ten Viskupič. Ďakujem. Ja by som chcel povedať, pán Kotleba, vy sa nijako nevymedzujete svojím populisticko-extrémisticko-fašistickým, propagandisticko strašným, viete musím hľadať slová, aby som vás neurazil, lebo vy ma zase dáte na výbor, že som vás označil za zlodeja, ale vy ste fakt tým Sujom ukradli tie veci. Takže, pán Kotleba, vy ste taký populista, že to nie je možné, vy ste vystúpili a zase vašich voličov ste presvedčili o tom, že ja Kotleba, ja chránim tých chudákov Bielorusov a toho chudáka bieloruského prezidenta, treba ochrániť tých chudákov migrantov. Zobral mi, pán Benčík mi zobral presne to, čo som vám chcel povedať, že vy ste bojovali proti migrantom a teraz ste zrazu už. Vy robíte presne to, čo chcú ľudia počuť, vy hovoríte, to, čo chcú ľudia počuť. Vám vadí, že zo Slovenska išli peniaze pre bieloruskú opozíciu, ktorú ten bieloruský diktátor zaviera, vraždí, ktorý zabíja. To je váš človek, to je obdivovateľ, ale veď počas komunizmu alebo teda socializmu, pardon, aj zo zahraničia chodieval, podporoval západ, nás a boli sme šťastní. Takže my ich budeme vždycky podporovať. Ja nesúhlasím s tým, že sme, že sme Slovania, ktorí by mali patriť na západ, sme Slovania, ktorí patria do Európy, a pre mňa sú Bielorusi tiež Slovania aj Rusi sú pre mňa Slovania a ja tvrdím, že sme Slovania. Ja mám blízky vzťah k tomu západu, k jeho hodnotám, ale ja som Slovan a vždy sa zastanem Slovanov a zastávam sa bieloruských Slovanov, ktorí chcú žiť slobodne.
Laššáková, Jana, podpredsedníčka NR SR (2014-07-01):
Ústavou predpísaný sľub poslanca znie: „Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“ Poprosím pána poslanca Jozefa Bobíka, aby zložil sľub poslanca.
Mizík, Stanislav, poslanec NR SR (2018-02-13):
Ďakujem za slovo. Pán Blanár, pozorne som vás počúval a tak mi prišla na um takáto asociácia. Vy dvaja s pánom Krajčím ste ako dvaja kuchári. Každý varí guláš. Každý tam dá nejaké ingrediencie. Jedny sú základné a druhé sú podľa ľubovôle kuchára. Títo dvaja kuchári, vy a pán Krajčí, medzi základné ingrediencie dávate neprehľadné množstvo zákonov. Je tam totálny chaos. Aký je napríklad rozdiel medzi poplatkom a dobrovoľným hradením a tak ďalej a tak ďalej, také hodiny, onaké hodiny. Jediné východisko vidím v jednej štátnej poisťovni, v poštátnení zdravotníctva. Je potrebné vyhrabať sa z chaosu a anarchie, ktorá vládne. Zdravotníctvo bolo dobré, ale bolo to už dávno. Teraz je to chaos a lumpovanie cez finančné skupiny. Ďakujem za slovo.
Jurinová, Erika, podpredsedníčka NR SR (2013-09-04):
Ďakujem pekne. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto nevyužil možnosť. Vyhlasujem všeobecnú rozpravu za skončenú. A pýtam sa pána navrhovateľa, či sa chce vyjadriť. Nie. Pán spravodajca takisto nie. Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 221/2006 Z. z. o výkone väzby v znení neskorších predpisov . Vládny návrh zákona má tlač 656, návrh na jeho pridelenie na prerokovanie výborom je v rozhodnutí č. 630. Dávam slovo pánovi ministrovi spravodlivosti, aby predniesol návrh zákona.
Krajkovič, Mikuláš, poslanec NR SR (2010-09-08):
Pán predsedajúci, dajte, prosím, hlasovať o uznesení Národnej rady Slovenskej republiky, ktorým Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Srbskou republikou na strane druhej a rozhodla, že dohoda je medzinárodnou zmluvou podľa čl. 7 ods. 5 Ústavy Slovenskej republiky, ktorá má prednosť pred zákonmi.
Érsek, Árpád, poslanec NR SR (2015-03-13):
Ďakujem pekne. Len veľmi krátko. Pán kolega, samozrejme, áno, ste povedal, že je nový zákon ministerstva vnútra o dvadsiatich piatich odslúžených rokoch, ale to nie je retroaktívne. Čiže my tých športovcov, ktorí už tam odslúžili dvadsať rokov, tak idú skôr do dôchodku. Tí, ktorí možno teraz pôjdu a keď sa dožijú, tak to bude na nich platiť. Ale na terajších to vôbec neplatí. Čiže toto nie je jednoduchá vec. Teraz čo ste hovoril o olympiáde. Tí, ktorí, no vysvetlite to tým športovcom, ktorí boli na olympijských hrách v Moskve, kde bola tá olympiáda slabšia, lebo boli, museli ísť a niektorí, išli tam také posádky, ani neviete, lebo ja som v tom čase bol na takých miestach a aj mňa sa to tiež týkalo, že museli ísť niektoré olympijské družstvá na olympiádu, lebo ináč v Moskve by nemohli spraviť, keď tam nie je šesť družstiev, tak nemôžu spraviť ako tú disciplínu. Čiže od nás tam išli, aby ste vedel, hádzanárky, ktoré potom boli strieborné a ešte išla osemveslica, lebo musela ísť, a niektoré športy ostali doma. Ale nie je to podstatné. Podstatné, je to treba povedať tým športovcom, ktorí v osemdesiatom štvrtom neboli a nie z vlastnej iniciatívy nešli. Pretože vtedy komunisti povedali, že nejdeme, lebo budeme bojkotovať. Ale teraz ide o tých športovcov, nie aká vláda bola a kto bol. Oni mali na to a jednoducho, jednoducho im to nebolo umožnené a všade vo svete v európskych normálnych štandardných krajinách započítali im tieto výsledky, ktoré získali na tých. Je o tom, vám môžem dať k dispozícii, keď ste to nenašiel, pán kolega, je o tom napísané, kto tam bol, kedy tam bol, koľko získali, aké medaily, aké štáty sa zúčastnili. Áno, hovoríme o dvoch rôznych návrhoch a dúfam, že, už teraz na to nebude priestor, ale v utorok začneme s tým mojím návrhom, kde to môžte pod... (Prerušenie vystúpenia časomerom).
F. Mikloško, poslanec: (2009-02-17):
Pani poslankyňa Tóthová aj všetci, čo horlíte za úplný zákaz fajčenia. Prosím vás, neberte nám strednú Európu. Ja som v živote nefajčil, ani nie som pod tlakom žiadnych lobistických skupín, ale neoberajte život o normálny, prirodzený charakter, ktorý tu je. Ja som za to, aby sa v čase obeda nefajčilo, lebo tam chodia ľudia, normálne pracujúci na menu. Tu kolega Janiš sa usmieva. On tiež patrí dneska do tej bruselskej skupiny, ktorá preberá všetko, čo od malých uhoriek až po zákaz fajčenia. (Hlasy v sále.) Prosím vás, ešte navyše mi aj skáče do reči. No tak, to už je znovu tá galiba. (Prerušenie vystúpenia predsedajúcim.)
L. Szigeti, poslanec: (2009-02-10):
Ja oceňujem to, čo ste povedali, že keď je otvorený zákon o financovaní, tak riešme to tam, len aby sme to nejakým spôsobom riešili, aby sa veci pohli dopredu, aby bola možnosť vytvorená na ocenenie kvality jednotlivých škôl, pretože určite to bude stimulom a motívom pre ďalší rozvoj. Samozrejme, k meritu, čo ste navrhli, musia sa vyjadriť navrhovatelia. Ďakujem pekne.
Číž, Miroslav, poslanec NR SR (2014-11-09):
Ďakujem pekne, pani podpredsedníčka. Vážený pán poslanec, no, traumou politickej práce v parlamente je to, že vystúpi rečník, hovorí polhodinu, navypráva hrozne veľa vecí a máme, máte k dispozícii dve minúty na to, aby ste zaujali stanovisko. Takže musím si vybrať, hoci by som rád iba túto jednu vec. Polovicu svojho prejavu ste hovorili o Pavlovi Paškovi, o tom, že čo bude v Košiciach, ako vy chcete urobiť schôdzu a podobne. Čo ale absolútne s predmetom návrhu, ktorý ste predložili, ale absolútne nesúvisí. A rokovanie v tomto parlamente upravuje zákon o rokovacom poriadku, na ktorý sme sľubovali, že budeme naň vystupovať. Dajme teraz formálne veci preč. Ako má reagovať SMER, Paška a ktokoľvek k tejto situácii, keď vy hovoríte pri bode programu odvolávanie vlády a predsedu vlády, že zažnete vyprávať tieto veci? To naši ľudia majú začať znovu hovoriť o Paškovi a o veciach, o ktorých ste hovorili vy? A to je tá nekorektnosť. Ja vám ďakujem za kompliment, že som teda svojrázny chlapík, ktorý si myslí, že má pravdu. A naozaj ja si myslím, že máte schopnosti a že ste schopný aj politik v konečnom dôsledku, len vám chýba étos a plytváte obrovské množstvo energie na veci, ktoré sú ne-ko-rek-tné. Ja som totiž presvedčený cez ten môj, to vnímanie étosu, že program, to, čo presadzujem a to, čo chcem, musím sprevádzať aj korektným a slušným politickým zápasom, ktorý rešpektuje aspoň beťársku česť. A tam ja cítim, odpustite mi to, že to hovorím, cítim tie veľké deficity. Tento spôsob rokovania v parlamente seriózny nie je. Sú veľké témy, sú témy opozície, bol som v opozícii a absolútne cítim, ako sa cítite vy, a rovnako, ako sa cítime my. Ale ak nebudeme rešpektovať elementárne zásady rokovania a elementárnu slušnosť pri rokovaní, tento parlament sa zvrhne, pretože z logiky konania vyplýva, že každý, keď uvidí, že úspešný je vtedy, keď používa podpásové zbrane, začne ich používať ako prvý. Jak to dopadneme ako spoločnosť... (Prerušenie vystúpenia časomerom.)
Paška, Pavol, predseda NR SR (2014-02-11):
Pán predseda Šebej.
Bugár, Béla, podpredseda NR SR (2017-03-23):
Na vystúpenie pána poslanca s faktickými poznámkami traja. Končím možnosť sa prihlásiť s faktickými. Pani poslankyňa Grausová, nech sa páči.
Lajčák, Miroslav, podpredseda vlády a minister zahraničných vecí a európskych záležitostí SR (2013-10-28):
Ďakujem pekne. Vážená pani predsedajúca, vážené panie poslankyne, páni poslanci, Opčný protokol k Dohovoru o právach dieťaťa a o procedúre oznámení bol otvorený na podpis 28. februára 2012 a Slovenská republika ho podpísala ako jeden z prvých štátov. Protokol je prvou medzinárodnou zmluvou o ľudských právach, pri príprave ktorej Slovensko zohralo úlohu lídra i koordinátora procesu prípravy. Skorá ratifikácia je preto prirodzeným záujmom Slovenskej republiky a zároveň medzinárodným spoločenstvom očakávaný krok. Opčný protokol zakotvuje možnosť podávania oznámení a sťažností Výboru pre práva dieťaťa v prípade porušenia práv garantovaných Dohovorom o právach dieťaťa alebo jeho opčnými protokolmi o účasti detí v ozbrojených konfliktoch a o predaji detí, detskej prostitúcii a detskej pornografii. Opčný protokol vytvára aj mechanizmus medzištátnych oznámení o porušení dohovoru alebo jeho opčných protokolov a vyšetrovaciu procedúru voči štátu, ak výbor usúdi, že dochádza k závažnému alebo systematickému porušovaniu Dohovoru či jeho protokolov. Aj s prihliadnutím na našu angažovanosť v procese navrhujeme akceptáciu oboch procedúr Slovenskou republikou. Ratifikácia protokolu podporuje vytvorenie národného mechanizmu umožňujúceho deťom predkladať sťažnosti v prípade porušenia ich práv. V súčasnom období boli uskutočnené kroky, ktoré vykonáva Ministerstvo práce, sociálnych vecí a rodiny Slovenskej republiky smerujúce k zákonnému zriadeniu inštitútov na ochranu osobitne zraniteľných skupín obyvateľstva, tzv. komisárov pre oblasť zdravotného postihnutia a pre oblasť práv dieťaťa. Inštitút komisára by z hľadiska budúcej perspektívy mohol plniť práve úlohu spojenú s prijímaním sťažností v zmysle Opčného protokolu. K 21. októbru 2013 protokol ratifikovalo osem štátov. Jeho signatárom je zatiaľ 44 štátov. Návrh na vyslovenie súhlasu Národnej rady Slovenskej republiky s Opčným protokolom bol predmetom rokovania ústavnoprávneho výboru a výboru pre ľudské práva a národnostné menšiny. Oba výbory ho schválili. Vážená pani predsedajúca, vážené panie poslankyne, páni poslanci, dovoľujem si požiadať plénum Národnej rady Slovenskej republiky o vyslovenie súhlasu s Opčným protokolom k Dohovoru o právach dieťaťa o procedúre oznámení s uplatnením vyhlásenia podľa jeho čl. 12 ods. 1, t. j. akceptácia mechanizmu medzištátnych oznámení, a rozhodnutie, že ide o zmluvu, ktorá má prednosť pred zákonmi. Následne bude Opčný protokol predložený na ratifikáciu prezidentovi Slovenskej republiky. Ratifikácia a vykonávanie tejto medzinárodnej zmluvy si nevyžaduje zmeny v slovenskom právnom poriadku. Ďakujem za pozornosť. Skončil som.
Krajčír, Ľuboš, poslanec NR SR (2020-07-24):
Pán kolega Svrček, ďakujem ti veľmi pekne. Ja by som ťa ešte poopravil. Povedal si, že počet káuz, tu dnes bolo spomenutých 250, nie, bolo spomenutých 267. A ešte by som ťa doplnil. Bývalý predseda parlamentu pán Danko povedal, že schopný minister dopravy je schopný, opakujem, spojiť Bratislavu – Košice diaľnicou za jedno volebné obdobie, čo sme videli, že nebol tým pánom. Tvrdil, že... Ani pán predchodca Érsek nebol schopný.
Gaborčáková, Soňa, poslankyňa NR SR (2019-05-15):
Ďakujem za slovo. Ďakujem, kolegyňa, že si zhrnula teda návrh zákona, ktorý predkladáme. Každopádne chcem povedať, že študenti nám odchádzajú študovať do zahraničia. My jednoducho nemáme nástroje, aby sme ich udržali v rámci kvality vzdelávania. My im musíme ponúknuť aj iné benefity, tzv. štát priateľský k rodinám. To znamená, že ak si študentka chce založiť rodinu už v čase, kedy študuje, mali by sme jej to umožniť, pretože pôrod sa posúva ďalej a teda mnohokrát je to ďalej už problém s otehotnením alebo aj neskôr problémy vlastne s konkrétnym dieťatkom, keď sa narodí. Takže prvý pôrod by naozaj mal prebiehať v nižšom veku. Nám sa to nedarí, a teda aj tá populačná krivka je taká, aká je, a do budúcnosti sa to nebude ani v podstate riešiť. Ja vystúpim aj v ústnej teda a ja trošku urobím takú paralelu na to, čo pripravuje pronatalitne štát. Ďakujem.
A. Belousovová, podpredsedníčka NR SR: (2008-09-04):
Ešte predtým na adresu pána Miššíka, ja beriem tú vašu poznámku o vystupovaní niektorých rečníkov od veci, ale myslím si, že keby sa to striktne dodržiavalo a vy mi objektívne dáte za pravdu, tak tá diskusia by bola o také dve tretiny kratšia. A teraz, keď sčítam opozíciu a koalíciu, súhlasíte? No takže posledná má slovo pani poslankyňa Vaľová.
Senko, Ján, poslanec NR SR (2015-11-11):
Ďakujem za slovo, pán predseda. Vážený pán minister, vážené kolegyne, kolegovia, v súlade s ustanoveniami rokovacieho poriadku podávam spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov a ktorým sa menia a dopĺňajú niektoré zákony, ktorý máme pod tlačou 1699a, v druhom čítaní. Predmetný návrh zákona Národná rada svojím uznesením pridelila na prerokovanie týmto výborom: ústavnoprávnemu výboru, výboru pre financie a rozpočet a výboru pre kultúru a médiá. Uvedené výbory prerokovali predmetný vládny návrh zákona v stanovenom termíne. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko. Predmetný vládny návrh zákona prerokovali a odporučili schváliť s pozmeňujúcimi a doplňujúcimi návrhmi ústavnoprávny výbor uznesením č. 681 z 3. novembra tohto roku, Výbor Národnej rady pre financie a rozpočet uznesením č. 479 z 3. novembra tohto roku a Výbor Národnej rady pre kultúru a médiá uznesením č. 224 z 5. novembra 2015. Gestorský výbor na základe stanovísk výborov vyjadrených v ich uzneseniach a v stanoviskách poslancov gestorského výboru vyjadrených v rozprave odporúča Národnej rade Slovenskej republiky uvedený vládny návrh zákona v znení schválených pozmeňujúcich a doplňujúcich návrhov schváliť. O pozmeňujúcich a doplňujúcich návrhoch uvedených v časti IV tejto spoločnej správy gestorský výbor odporúča hlasovať spoločne, a to o bodoch 1 až 6 s návrhom schváliť ich. Spoločná správa výborov Národnej rady bola schválená uznesením Výboru Národnej rady Slovenskej republiky pre kultúru a médiá č. 228 z 10. novembra 2015. Gestorský výbor ma určil za spoločného spravodajcu výborov a poveril ma, aby som predniesol spoločnú správu o výsledku prerokovania tohto vládneho návrhu zákona na schôdzi Národnej rady podľa príslušných ustanovení rokovacieho poriadku Národnej rady Slovenskej republiky. Pán predseda, skončil som, prosím, otvorte rozpravu.
Pellegrini, Peter, predseda NR SR (2015-03-19):
Pán poslanec Kuffa.
J. Binder, poslanec: (2001-10-17):
Stanovisko Výboru Národnej rady Slovenskej republiky pre životné prostredie a ochranu prírody k návrhu tohto zákona v prvom čítaní konštatuje, že predmetný návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené legislatívnymi pravidlami. Je dosť problémové, ak na jednu otázku sú vypracované dva materiály. A aj ten posledný materiál (tlač 1129) je opäť materiál, ktorý má minimálne 60 % nedohodnutých bodov na základe toho, čo povedal pán predkladateľ zákona. Vysvetlím to vo vystúpení, ku ktorému sa teraz hlásim. S ohľadom na oprávnenie, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku Národnej rady Slovenskej republiky na tom, že po rozprave odporučí predmetný návrh zákona prerokovať v druhom čítaní. Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a v súlade s rozhodnutím predsedu Národnej rady Slovenskej republiky č. 1242 zo 14. augusta 2001 prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady Slovenskej republiky pre životné prostredie a ochranu prírody, pričom odporúčam, aby výbory, ktorým bol návrh zákona pridelený, ho prerokovali v lehote do 22. novembra 2001 a gestorský výbor v lehote do 23. novembra 2001. Pán predseda, odporúčam otvoriť rozpravu k návrhu zákona. M. Andel, podpredseda NR SR: Ďakujem. Prosím spravodajcu, aby zaujal miesto určené pre spravodajcov. Dámy a páni, otváram všeobecnú rozpravu k tomuto bodu nášho rokovania. V zmysle § 27 ods. 8 rokovacieho poriadku Národnej rady Slovenskej republiky udeľujem slovo pánu Júliusovi Binderovi, spravodajcovi. Nech sa páči, máte slovo, pán kolega. (Reakcie z pléna.)
Šeliga, Juraj, podpredseda NR SR (2020-11-04):
Prezentujme sa, prosím, a hlasujme. (Hlasovanie.) Prítomných 107, za 20, proti 36, zdržalo sa 47, nehlasovali 4. Tento bod sme neschválili. Nech sa páči, pán poslanec.
Danko, Andrej, predseda NR SR (2019-12-03):
Už sme v treťom čítaní?
Kmec, Stanislav, poslanec NR SR (2017-09-06):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Pročko, Jozef, poslanec NR SR (2024-09-26):
Ďakujem veľmi pekne. Smutné je to, že Lacko, pán Ladislav Kamenický je klamár. Naozaj je klamár, pretože ak ste si pozreli vystúpenie v televízii, kde rozprával, myslím, že tam bol s Viskupičom vtedy, nie, nie, s, to je jedno, ja som si ho pozeral a rozprával, že už nie Dzurinda, už nie Radičová, už nie Matovič, ale Šimečka je zodpovedný za rozvrat verejných financií. Oni vždy hodia ten svoj ačohentizmus na niekoho. No a pán Kamenický, keď si pozriete, dáte si do gúglu „Kamenický graf", tak to, čo on graf ukázal, tak to bolo klamstvo. Toto je naozaj jeden neschopný človek. A neschopný prečo? Pretože Igor to povedal priamo. Za vlády Roberta Fica, kedy naozaj bolo dobre v Európskej únii, nám nechali 1,5 mld. v pokladnici. Aké to bolo hospodárenie, aké to bolo šafárenie, keď nechali 1,5 mld. A pán Kamenický, Fico a ďalšia skupinka odborníkov na rozkrádanie Slovenska rozpráva, že my sme šafárili absolútno, priniesli sme Slovensko na pokraj krachu a nechali sme v pokladnici 9 mld. Tak aký je to rozdiel? Oni nám nechali 1,5 mld., lebo boli geniálni, fantastickí a Ladislav Kamenický je vesmírny minister financií a my sme odchádzali, rozkradli sme to a nechali sme tu 9 mld. No fakt ste niektorí ľudia hlúpi? Nepočúvate, čo tu rozpráva Kamenický a tá celá ich financ banda, ktorá naozaj Trestným zákonom vás okráda? Okráda, neskutočné!
Hrnko, Anton, poslanec NR SR (2019-02-06):
Ja hovorím, že to, čo urobil Slovenský zväz ľadového hokeja by vyzeralo tak, keby k tomu levovi dali namiesto dvoch chvostov dve hokejky, ale vy ste ma asi nepočúvali. No, takže v tomto zmysle ja chcem, aby sa bránili aj záujmy tých, ktorí takéto veci pokladajú za svoju vlastnú urážku. Viete, vám určite meno Mináč nebude nič hovoriť, možno aj áno, ale pre vás to bude určite nejaký komunistický spisovateľ a tak ďalej a tak ďalej, ale v tejto súvislosti začiatkom 90. rokov Vladimír Mináč povedal, že keď sa kope do štátnych znakov alebo do takýchto symbolov, nielen do štátnych znakov a vôbec do symbolov, ktoré ľudia považujú za posvätné, je to, ako keď sa kope do prirodzenia, no. Viete, áno je to tak. Ľudí, ktorí si ctia seba, štátne znaky, štátne symboly, keď sa znevažujú, to bolí. To je jednoducho fakt. Prečo by sme to mali popierať? Nuž, čo sa týka tej hymny, to som vám myslím hovoril. Čo sa týka toho, čo s tým nesúvisí, čo tu najmä pán poslanec Poliačik hovoril. A ešte jednu vec. Prečo štátny znak by mal byť na dresoch? Je to jednoducho tradícia. Tradícia je to, čo nás robí nejakým spôsobom zviazaných s minulosťou, s prítomnosťou a s budúcnosťou. Ak človek chce zničiť nejaký živočích, nejaký tok, najlepšie keď preruší tradíciu, keď mu ostrihá korene, keď mu zaleje korene kyselinou alebo podobne. Potom to zahynie. A prečo takýto návrh zákona? No preto, lebo je to zákon a treba ten zákon opraviť, treba ho opraviť nielen, toto je už druhotná vec, ten hokej, to je druhotná vec, to pokladám za vyriešenú vec, ale treba ten zákon prispôsobiť dobe, dianiu v spoločnosti. A nedá sa to nijak ináč, len jeho novelizáciou alebo tým, že sa pripraví nový zákon. Ja myslím, že novelizácia stačí. A že možno máte pravdu, nečakal som, že bude okolo tohto zákona takáto búrlivá diskusia, pretože som si myslel, naivne, že všetci ľudia si ctia národné a štátne symboly, ale vidím, že to tak nie je.
Jurzyca, Eugen, poslanec NR SR (2017-09-05):
Veľmi dobré vystúpenie, Ondro. Oceňujem vyjadrenie, v zásade vyjadrenie podpory tomuto zákonu aj za náš klub a za teba. A to, že si hovoril o tom, že regulačné opatrenia musia byť efektívne, a veru efektívne musia byť aj tie, ktoré sú obsiahnuté v tomto zákone. A osobitne dobrý príklad podľa mňa je index daňovej spoľahlivosti, o ktorom som si pozrel štúdiu Svetovej banky, vis beigest text audits, ktorá hovorí, čo by mal priniesť, aké zlepšenia. No a toto je príležitosť pre ministerstvo financií, pre predkladateľa, pre Finančnú správu urobiť odpočet takéhoto regulačného opatrenia a dokázať na konci, či bolo dobré, alebo nie. Tam treba ale začať už dnes. Pripravovať si ten súbor parametrov, ktoré sa budú merať. V tej spomínanej štúdii sa hovorí napríklad o tom, že výber daní by mal byť lacnejší, že tie firmy, ktoré sú lepšie, tak sa budú menej stretávať s kontrolami a celkovo výber daní bude efektívnejší. Samozrejme, Ceteris paribus, všetky ostatné premenné nemenné. Dobre, ďakujem za pozornosť. Ešte poprosím o zrušenie mojej žiadosti o vystúpenie v rozprave, keďže som svoje povedal teraz. Ďakujem.
Hrušovský, Pavol, podpredseda NR SR (2011-05-26):
Nech sa páči, pán minister.
Laššáková, Jana, podpredsedníčka NR SR (2013-09-18):
Ďakujem, pán spravodajca. Prerušujem rokovanie o tomto bode programu. A teraz nasleduje prvé čítanie o návrhu poslankyne Renáty Zmajkovičovej na vydanie zákona, ktorým sa dopĺňa zákon Slovenskej Národnej rady č. 323/1992 Zb. o notároch a notárskej činnosti v znení neskorších predpisov . Návrh zákona má tlač 647. Návrh na jeho pridelenie na prerokovanie výborom je v rozhodnutí č. 620. Dávam slovo pani podpredsedníčke Národnej rady Renáte Zmajkovičovej, aby návrh zákona uviedla. Nech sa páči, máte slovo.
Poliačik, Martin, poslanec NR SR (2015-03-17):
Otto, som rád, že si spomenul aj teda iné odvetvia, lebo myslím si, že pri tomto návrhu práve to je tá otázka: prečo šport? Prečo nie veda? Prečo nie umenie? Prečo je olympijský medailista viac ako dajme tomu baleťáci, alebo operný spevák, alebo folklorista? Prečo ľudia, ktorí sa podieľali na získaní, dajme tomu, Nobelovej ceny, že boli v nejakom tíme v CERN-e alebo v medzinárodnom pracovisku? A tu sa vlastne otvára tá skrinka, že ako ideme posudzovať. Ja som presvedčený o tom, že spoločnosť má byť nastavená tak, aby ľuďom dávala počas ich aktívnej kariéry možnosť nejakým spôsobom sa podieľať na svojom vlastnom zabezpečení v budúcnosti. A športovci podľa mňa vedia, že ak niekedy v živote motivácia slávou alebo výsledkom prevýši motiváciu ziskom peňažným, tak na konci toho života to môže mať svoje dôsledky a mali by sa podľa toho zariadiť. A určite nie som proti tomu, aby štát zabúdal na svojich reprezentantov. Len tá základná otázka je, prečo športovci a ako vlastne potom k tomu prídu reprezentanti štátu v iných odvetviach? Ďakujem.
Bugár, Béla, podpredseda NR SR (2017-02-03):
Pán poslanec Kéry.
P. Hrušovský, podpredseda NR SR: (2002-02-21):
M. Ištván, poslanec: Vzhľadom na to, že môj bod 3 bol de facto už schválený, navrhujem hlasovať spoločne o mojich bodoch 1, 2 a 4. Ďakujem.
Hrušovský, Pavol, predseda NR SR (2011-12-08):
Na vystúpenie pani predsedníčky výboru a poslankyne Sabolovej s faktickou poznámkou pán poslanec Záhumenský.
Mičovský, Ján, poslanec NR SR (2012-12-18):
Dobré ráno. Ďakujem, vážená pani podpredsedníčka. Ďakujem aj váženému poslancovi Hrušovskému. Ja si myslím, že existujú symboly dobra a zla, vždy a vo všetkom. A práve tie symboly sú veľmi dôležité. V tomto prípade jeden zo skutočných symbolov zla je to, čoho ste sa, pán Hrušovský, dotkli. To sú tie amnestie, ktoré ozaj vytvorili čosi, čo tlačíme pred sebou a čo sa nedá preskočiť, len vyriešiť. Ja si myslím, že tento strašidelný symbol zla v našej spravodlivosti, ktorý nás tlačí, je možné premeniť aj na symbol istého pokánia a premeniť ho aj na symbol dobra. A to v tom prípade, ak sa skutočne dokážeme pozrieť na tento prípad tak, že prelomíme to, čo nazývame retroaktivitou, ktorá je neprípustná údajne a ktorú si nevieme v našom súdnom a právnom štáte už predstaviť. Ja si myslím, že si ju musíme vedieť predstaviť, pretože v opačnom prípade tento balvan nás bude tlačiť naďalej. A ja som presvedčený, že štát a jeho ústavní činitelia predsa nemôžu mať ruky, nohy, alebo istú časť svojho tela namočenú v krvi. A ja sa obávam, že tu na rukách niektorých ústavných činiteľov možno je aj krv! A toto je vec, ktorú si ja osobne neviem predstaviť, aby sme sa stále tvárili, že je to niečo, čo sa kvôli retroaktivite, respektíve jej neprípustnosti nemôže už napraviť. Preto sa veľmi pridávam k tomu, čo ste povedali. A vždy, pokiaľ budem sedieť na tejto stoličke, budem hlasovať za to, aby sa dali vyšetriť tie nemorálnosti, ktoré mňa osobne ťažia a som presvedčený, že ťažia veľa občanov v našej spoločnosti. Ďakujem.